Γκεόργκι Ασπαρούχοφ

Ο Γκεόργκι Ασπαρούχοφ Ρανγκέλοφ (βουλγαρικά: Георги Аспарухов Рангелов‎) (4 Μαΐου 1943 – 30 Ιουνίου 1971), με το ψευδώνυμο Γκούντι (Gundi), ήταν Βούλγαρος ποδοσφαιριστής, ο οποίος αγωνιζόταν ως επιθετικός. Ένας παραγωγικός επιθετικός της γενιάς του, ο Ασπαρούχοφ ήταν διάσημος για το τελείωμα, την τεχνική και την ικανότητά του με το κεφάλι. Ψηφίστηκε ως ο καλύτερος Βούλγαρος ποδοσφαιριστής του 20ου αιώνα και ο 40ος καλύτερος παίκτης του αιώνα στην Ευρώπη, μια θέση που μοιράστηκε με τον Πάολο Ρόσι. Ο Ασπαρούχοφ ήταν επίσης υποψήφιος για το βραβείο της Χρυσής Μπάλας του 1965, τερματίζοντας 8ος στην τελική κατάταξη.Στο διεθνές ποδόσφαιρο, ο Ασπαρούχοφ έκανε το ντεμπούτο του για την Εθνική Βουλγαρίας στις 6 Μαΐου 1962, σε ηλικία 19 ετών. Έκανε 49 συμμετοχές συνολικά, εμφανίστηκε σε τρεις διοργανώσεις του Παγκοσμίου Κυπέλλου, το 1962, το 1966 και το 1970, και σημείωσε 18 γκολ. Η καριέρα του Ασπαρούχοφ κόπηκε απότομα το 1971 σε ηλικία 28 ετών, όταν σκοτώθηκε σε τροχαίο δυστύχημα. Το στάδιο της Λέφσκι Σόφιας έχει ονομαστεί προς τιμήν του.

 Ο Ασπαρούχοφ ξεκίνησε τη σταδιοδρομία του στη Λέφσκι Σόφιας στα τέλη της σεζόν 1959–60, σε ηλικία 17 ετών. Έκανε το ντεμπούτο του στις 5 Ιουνίου 1960, σε μια εντός έδρας ήττα με 1–0 εναντίον της Λοκομοτίβ Σόφιας, μπαίνοντας ως αλλαγή στο δεύτερο ημίχρονο. Το πρώτο του γκολ ήρθε την επόμενη σεζόν, όταν σκόραρε σε μια εκτός έδρας ισοπαλία με 1–1 εναντίον της Μπότεφ Πλόβντιφ στις 28 Σεπτεμβρίου 1960. Τον Ιανουάριο του 1962, ο Ασπαρούχοφ εντάχθηκε στην ΠΦΚ Μπότεφ Πλόβντιφ, με την οποία κέρδισε το Κύπελλο Βουλγαρίας 1961–62 λίγους μήνες αργότερα. Στις 13 Σεπτεμβρίου 1962, σημείωσε το ευρωπαϊκό του ντεμπούτο στον εκτός έδρας αγώνα εναντίον της ΦΚ Στεάουα Βουκουρεστίου, όπου σημείωσε δύο γκολ, με την Μπότεφ τελικά να χάνει με 3–2 στον πρώτο αγώνα του προκριματικού γύρου του Κυπέλλου Κυπελλούχων 1962–63. Μια εβδομάδα αργότερα, στον δεύτερο αγώνα εναντίον της Στεάουα, ο Ασπαρούχοφ σημείωσε το πρώτο του χατ τρικ σε μια ηχηρή εντός έδρας νίκη με 5–1. Σκόραρε επίσης σε μια εκτός έδρας νίκη με 4–0 επί της Σάμροκ Ρόβερς στις 24 Οκτωβρίου 1962 και έγινε πρώτος σκόρερ της διοργάνωσης με 6 γκολ. Τον Οκτώβριο του 1963, ο Ασπαρούχοφ επέστρεψε στη Λέφσκι Σόφιας. Θεωρούμενος ευρέως ως ο καλύτερος παίκτης της Λέφσκι όλων των εποχών, ο Ασπαρούχοφ έπαιξε πάνω από 230 αγώνες για τον σύλλογο, κερδίζοντας τρεις τίτλους Πρωταθλήματος Βουλγαρίας και τρία Κύπελλα Βουλγαρίας. Κατά τη διάρκεια της θητείας του στον σύλλογο κέρδισε τα βραβεία του Βούλγαρου Ποδοσφαιριστή της Χρονιάς και του Βούλγαρου Αθλητή της Χρονιάς το 1965. Ο Ασπαρούχοφ είναι ο τρίτος σκόρερ όλων των εποχών της Λέφσκι (153). Τη σεζόν 1964–65, ήταν ο κορυφαίος σκόρερ του πρωταθλήματος, με 27 γκολ σε 29 αγώνες. Κάποιοι από τους κορυφαίους ευρωπαϊκούς συλλόγους εκείνη την εποχή αναζήτησαν τις υπηρεσίες του. Στο Ευρωπαϊκο Κύπελλο 1965–66, η Λέφσκι έπαιξε με την Μπενφίκα, με τον Εουσέμπιο στην ομάδα των Πορτογάλων. Όταν η Μπενφίκα απέκλεισε τη Λέφσκι σε στενή ισοπαλία και ο Γκούντι είχε πετύχει 3 από τα 4 γκολ της Λέφσκι και στους δύο αγώνες, οι σύλλογοι άρχισαν να τον βλέπουν με ενδιαφέρον. Μάλιστα, ήταν ο πρώτος ξένος παίκτης που πέτυχε δύο γκολ στο γήπεδο της Μπενφίκα. Τον Ασπαρούχοφ ήθελε να αποκτήσει η ίδια η Μπενφίκα, καθώς και η ιταλική ΑΚ Μίλαν, αλλά η κομμουνιστική κυβέρνηση της Βουλγαρίας δεν επέτρεψε τη μεταγραφή. Στον απεσταλμένο της Μίλαν, σχετικά με την προσφορά της, απάντησε έτσι: «Πες τους ότι υπάρχει μια χώρα που ονομάζεται Βουλγαρία. Σε αυτή τη χώρα υπάρχει μια ομάδα που ονομάζεται Λέφσκι, ίσως να μην την έχετε ακούσει. Όμως γεννήθηκα σε αυτή την ομάδα και θα πεθάνω εκεί». Ο Ασπαρούχοφ έκανε το ντεμπούτο του για την Εθνική Βουλγαρίας σε έναν φιλικό αγώνα ενάντια στην Αυστρία στο Πράτερσταντιον της Βιέννης στις 6 Μαΐου 1962 και ονομάστηκε στην 22μελής ομάδας της Βουλγαρίας για το Παγκόσμιο Κύπελλο του 1962. Έκανε το ντεμπούτο του στο Παγκόσμιο Κύπελλο στο δεύτερο παιχνίδι των ομίλων εναντίον της Ουγγαρίας στο Στάδιο Μπράντεν Κόπερ στη Ρανκάγουα στις 3 Ιουνίου 1962. Ο Ασπαρούχοφ σημείωσε τα πρώτα του γκολ για τη Βουλγαρία στις 7 Νοεμβρίου 1962, σκοράροντας δύο φορές σε μια εντός έδρας νίκη με 3–1 επί της Πορτογαλίας σε έναν αγώνα για τα προκριματικά του Κυπέλλου Εθνών Ευρώπης του 1964. Στη συνέχεια, ήταν ο κορυφαίος σκόρερ για τη Βουλγαρία στα προκριματικά του Παγκοσμίου Κυπέλλου του 1966, με πέντε γκολ. Κατά τη διάρκεια του Παγκοσμίου Κυπέλλου, σημείωσε το μοναδικό γκολ της Βουλγαρίας σε μια ήττα με 1–3 από την Ουγγαρία στο Ολντ Τράφορντ του Μάντσεστερ. Ο Ασπαρούχοφ πέθανε σε αυτοκινητιστικό δυστύχημα το 1971, μαζί με συμπαίκτη του, Νικόλα Κότκοφ. Πάνω από 550.000 άνθρωποι συγκεντρώθηκαν στην κηδεία του στη Σόφια. Το στάδιο της Λέφσκι Σόφιας ονομάζεται Στάδιο Γκεόργκι Ασπαρούχοφ προς τιμήν του διάσημου επιθετικού. Μπότεφ ΠλόβντιφΚύπελλο Βουλγαρίας: 1961–62Λέφσκι ΣόφιαςΠρωτάθλημα Βουλγαρίας (3): 1964–65, 1967–68, 1969–70 Κύπελλο Βουλγαρίας (3): 1966–67, 1969–70, 1970–71 Κορυφαίος σκόρερ Πρωταθλήματος Βουλγαρίας: 1964–65 (27 γκολ) Πρώτος σκόρερ του Κυπέλλου Κυπελλούχων: 1962–63 (6 γκολ) Βούλγαρος Αθλητής της Χρονιάς: 1965 Βούλγαρος Ποδοσφαιριστής της Χρονιάς: 1965 Καλύτερος Βούλγαρος ποδοσφαιριστής του 20ου αιώνα (bg) Χρυσή Μπάλα 1965: 8η θέση Κάτοχος Τάγματος της Εργασίας Άξιος Master of Sports Κάτοχος του βραβείου Fairplay (μεταθανάτια): 1999 IFFHS 100 Καλύτεροι Ευρωπαίοι Παίκτες του 20ου αιώνα: 40η θέση ΒουλγαρίαΕυρωπαϊκό Πρωτάθλημα 1968: 5η θέση Γκεόργκι Ασπαρούχοφ στην ιστοσελίδα National-Football-Teams.com Asparuhov's goal against England στο YouTube Προφίλ παίκτη Αρχειοθετήθηκε 2014-07-30 στο Wayback Machine. στο levskisofia.info